《禁林讌会之什》
宋代·吕祐之

高会蓬瀛振德音，崇贤同庆湛恩深。
瑞融云露飞宸翰，荣下烟霄饰禁林。
凤藻环奇清击石，龙文模琢丽雕金。
辞臣喜适逢时愿，睿眷殊敦好士心。
华照北门张级绣，秘逾东序敌球琳。
玉堂宴罢尤知幸，御牓天章岂易寻。

作者简介：吕祐之[947－1007年]，字元吉，济州钜野（今山东菏泽市巨野县）人。太平兴国初，（公元九七六年）举进士。生于后汉高祖天福元年，卒于宋真宗景德四年。年六十一岁。